2. ลักษณะการประกอบธุรกิจ

บริษัทเป็นผู้ผลิตและจำหน่ายผลิตภัณฑ์สับปะรดและผลไม้บรรจุในภาชนะปิดผนึก
มีไร่สับปะรดและโรงงานอยู่ที่จังหวัดชลบุรี ภายใต้เครื่องหมายการค้าของลูกค้าและของบริษัท
โดยขายผ่านตัวแทนจำหน่ายและผู้นำเข้าเพื่อขายตรงให้แก่ลูกค้าในแต่ละประเทศ บริษัท “SIAM
FOOD” เป็นที่รู้จักของผู้ซื้อรายสำคัญ ๆ อย่างกว้างขวางทั่วโลก

เพื่อให้การผลิตมีประสิทธิภาพและการบริหารต้นทุนดียิ่งขึ้น
บริษัทจึงได้ทำสัญญากับบริษัทผู้ผลิตกระป๋องรายใหญ่แห่งหนึ่ง
เพื่อจัดเตรียมกระป๋องเปล่าให้บริษัทใช้ที่โรงงานตลอดเวลา
เป็นการลดการลงทุนด้านเครื่องจักรผลิตกระป๋อง และเงินทุนหมุนเวียนได้ส่วนหนึ่ง

บริษัทมีธุรกิจทางด้านการพัฒนาที่ดิน โดยร่วมลงทุนใน บริษัท อีสเทิร์นซีบอร์ดอินดัสเตรียลเอสเตท
(ระยอง) จำกัด ในสัดส่วนร้อยละ 40 ของทุนจดทะเบียน 358 ล้านบาท เป็นเงิน 143.2
ล้านบาท ซึ่งใช้ที่ดินส่วนใหญ่ของไร่บริษัทในจังหวัดระยอง เพื่อพัฒนาเป็นนิคมอุตสาหกรรม
จำหน่ายให้แก่นักลงทุนทั้งชาวไทยและชาวต่างประเทศ

บริษัทได้ขยายธุรกิจด้านผลไม้แช่แข็งเพื่อการส่งออกโดยได้ร่วมลงทุนใน บริษัท อิน-ซีซั่นส์ ฟู้ดส์
จำกัด เมื่อวันที่ 8 ตุลาคม 2545 ซึ่งมีทุนจดทะเบียน และเรียกชำระทั้งสิ้น 40 ล้านบาท
โดยบริษัทถือหุ้นในสัดส่วนร้อยละ 50 ของทุนจดทะเบียนมูลค่า 20 ล้านบาทโดยชำระเป็นเงิน 30
ล้านบาท บริษัท อิน-ซีซันส์ ฟู้ดส์ จำกัด เริ่มผลิตเพื่อการส่งออกในเดือนกรกฎาคม 2545
โดยได้รับบัตรส่งเสริมการลงทุนจากสำนักงานคณะกรรมการส่งเสริมการลงทุนเป็นเวลา 8 ปี

บริษัทได้ขยายธุรกิจด้านการปลูกมันฝรั่งและข้าวโพดหวาน
เพื่อเป็นวัตถุดิบของโรงงานอุตสาหกรรมอาหาร โดยร่วมลงทุนในบริษัท สยาม อะโกร โปรดิวส์
จำกัด เมื่อวันที่ 1 ธันวาคม 2546 บริษัทถือหุ้นในสัดส่วนร้อยละ 55 ของทุนจดทะเบียน 25
ล้านบาท เป็นเงิน 13.75 ล้านบาท

1. โครงสร้างรายได้

หน่วย : 1,000 บาท

ผลิตภัณฑ์ 2546 % 2545 % 2544 %

สับปะรดบรรจุกระป๋องและถุงปลอดเชื้อ 1,090,291 44.39 995,907 47.41 929,802 54.22

น้ำสับปะรดเข้มข้น 608,984 24.79 581,475 27.68 278,596 16.24

น้ำสับปะรด 100% 8,192 0.34 10,336 0.49 12,616 0.74

ผลไม้รวมกระป๋อง 128,301 5.22 169,534 8.07 190,445 11.10

ผลไม้บรรจุถ้วยพลาสติก 208,872 8.50 119,869 5.71 125,458 7.32

อื่น ๆ 168,061 6.84 103,714 4.94 77,184 4.50

รวมทั้งสิ้น 2,212,701 90.08 1,980,835 94.30 1,614,101 94.12

ส่วนแบ่งกำไร (ขาดทุน) ในบริษัทร่วม 58,647 2.39 58,731 2.80 57,250 3.34 

รายได้เงินปันผล 2,200 0.09 2,200 0.10 2,200 0.13

ดอกเบี้ยรับ 3,165 0.13 5,561 0.26 4,194 0.24

รายได้อื่นๆ 179,436 7.31 53,353 2.54 37,260 2.17

รายได้รวม 2,456,149 100 2,100,680 100.00 1,715,005 100.00

2. การเปลี่ยนแปลงในปีที่ผ่านมา

2.1 บริษัทฯ ได้รับการส่งเสริมการลงทุนจากคณะกรรมการส่งเสริมการลงทุน 2 โครงการ คือ
โครงการผลิตผลิตภัณฑ์จากข้าวโพด เช่น ข้าวโพดเม็ด ครีมข้าวโพด บัตรส่งเสริมเลขที่ 1231(2)
/2546 เมื่อวันที่ 9 พฤษภาคม 2546 และโครงการผลิตพืชผักผลไม้ บรรจุภาชนะผนึก เช่น
ว่านหางจระเข้ บัตรส่งเสริมเลขที่ 1232(2) /2546 เมื่อวันที่ 9 พฤษภาคม 2546 โครงการทั้ง
2 นี้ได้รับยกเว้นภาษีเงินได้นิติบุคคลเป็นเวลา 8 ปี นับแต่วันที่มีเงินได้จากการประกอบกิจการ

2.2 การลงทุนในโครงการใหม่ โรงงานข้าวโพด โดยซื้อที่ดินเพื่อสร้างโรงงาน
และปลูกข้าวโพดหวานที่อำเภอวังม่วง จังหวัดสระบุรี จำนวน 1,420 ไร่ เป็นเงิน 103.61
ล้านบาท

  2.3 บริษัท อิสเทิร์น ซีบอร์ด อินดัสเตรียล เอสเตท (ระยอง) จำกัด ซึ่งเป็นบริษัทร่วม ดำเนิน

ธุรกิจพัฒนาที่ดินเป็นนิคมอุตสาหกรรม เพื่อขายให้ลูกค้า และให้เช่าโรงงานสำเร็จรูป
มีผลประกอบการที่ดีขึ้นในปี 2546 ทำให้บริษัทมีส่วนแบ่งกำไรตามสัดส่วนของการถือหุ้นเป็นเงิน
69.88 ล้านบาท

  2.4 ซื้อเครื่องจักร Cooker Cooler Palletiser ทดแทนเครื่องจักรเก่าเป็นเงิน 17.90
  ล้านบาท เพื่อ

ปรุงปรุงการผลิต

  2.5 ลงทุนในระบบชลประทานในไร่เพื่อการเพาะปลูกสับปะรด, ข้าวโพดหวาน เพื่อเพิ่มประ

สิทธิภาพในการผลิต เป็นเงิน 16.73 ล้านบาท

2.6 ซื้อเครื่องจักร เครื่องคั้นน้ำสับปะรด เพื่อขยายกำลังการผลิตเป็นเงิน 10.97 ล้านบาท

  2.7 ปรับปรุงสภาพอากาศในโรงงานให้มีสภาพแวดล้อมการทำงานที่ดี ด้วยระบบระบายอากาศ

(Ventilation) แก่พนักงานเป็นเงิน 7.59 ล้านบาท

3. แนวโน้มภาวะอุตสาหกรรมและสภาพการแข่งขันในอนาคต

ในปี 2547 จากการสำรวจพื้นที่ปลูกสับปะรด ปรากฏว่ามีพื้นที่ปลูกสับปะรดเพิ่มขึ้น
ที่สามารถให้ผลผลิตมากกว่าปีก่อนประมาณร้อยละ 10.39 เนื่องจากราคาเฉลี่ยสับปะรดสด ช่วงปี
2545 – 2546 มีราคาสูงขึ้นกว่าปี 2544 ร้อยละ 78.8 แต่คาดว่าในช่วงต้นปี 2547
ปริมาณสับปะรดยังมีจำนวนน้อยเป็นผลให้ราคาวัตถุดิบที่โรงงานรับซื้อ ยังคงสูงต่อเนื่องจากปี 2546
เนื่องจากผู้ผลิตบางรายในประเทศมีการเร่งขายล่วงหน้ากันมากในปี 2546
จึงต้องเร่งผลิตส่งมอบตามคำสั่งซื้อ

แต่ราคาขายสินค้าในปี 2547 มีแนวโน้มที่จะลดลงกว่าปี 2546
เพราะภาวะเศรษฐกิจโลกคาดว่าจะเริ่มฟื้นตัว แต่ความกังวลในลัทธิก่อการร้ายระหว่างประเทศ
และการระมัดระวังการใช้จ่ายของประเทศต่าง ๆ ก็ยังคงเป็นอยู่เช่นเดียวกับปี 2546
รวมทั้งเงื่อนไขการกีดกันทางการค้าด้วยข้อกำหนดต่าง ๆ เช่น เรื่องสิ่งแวดล้อม
การใช้แรงงานเด็ก และการตั้งกำแพงภาษีสินค้านำเข้า เป็นต้น

การแข่งขันด้านการตลาด จะมีมากกว่าปีที่ผ่านมา
ทั้งจากการแข่งขันระหว่างโรงงานผู้ผลิตในประเทศ ภาวะเศรษฐกิจโลกที่อยู่ระหว่างการฟื้นตัว
ความกังวลในเหตุการณ์ที่ไม่แน่นอนต่าง ๆ และภาวะสงครามที่อาจมีขึ้น อย่างไรก็ตาม
บริษัทได้ศึกษาวิธีการต่าง ๆ เพื่อคงส่วนแบ่งตลาดไว้ โดยให้ความสำคัญในการผลิตสินค้าที่มีคุณภาพ
และให้บริการที่ดีให้ลูกค้าเกิดความพึงพอใจอย่างสม่ำเสมอ